Таня Станева, д.е.с., регистриран одитор
Член на Института на дипломираните експерт-счетоводители в България
БУРГАС 8000, ул. Хаджи Димитър № 14
Е-mail: staneva.tanya.ts@gmail.com GSM: 0897 810 179
1
ДОКЛАД НА НЕЗАВИСИМИЯ ОДИТОР
До
Aкционерите на
СУПЕР БОРОВЕЦ ПРОПЪРТИ ФОНД АДСИЦ
Гр. Бургас
Доклад относно одита на индивидуалния финансовия отчет
Мнение
Ние извършихме одит на финансовия отчет на СУПЕР БОРОВЕЦ ПРОПЪРТИ ФОНД АДСИЦ
(„Дружеството“), съдържащ отчет за финансовото състояние към 31 декември 2021 г. и отчет
за печалбата или загубата и другия всеобхватния доход, отчет за промените в капитала и
отчет за паричните потоци за годината, завършваща на тази дата, както и пояснителните
приложения към финансовия отчет, съдържащи и обобщено оповестяване на съществените
счетоводни политики.
По наше мнение, приложеният финансов отчет представя достоверно, във всички съществени
аспекти, финансовото състояние на Дружеството към 31 декември 2021 г., неговите
финансови резултати от дейността и паричните му потоци за годината, завършваща на тази
дата, в съответствие с Международните стандарти за финансово отчитане (МСФО), приети от
Европейския съюз (ЕС).
База за изразяване на мнение
Ние извършихме нашия одит в съответствие с Международните одиторски стандарти (МОС).
Нашите отговорности съгласно тези стандарти са описани допълнително в раздела от нашия
доклад „Отговорности на одитора за одита на финансовия отчет“. Ние сме независими от
Дружеството в съответствие с Международния етичен кодекс на професионалните
счетоводители (включително Международни стандарти за независимост) на Съвета за
международни стандарти по етика за счетоводители (Кодекса на СМСЕС), заедно с етичните
изисквания на Закона за независимия финансов одит (ЗНФО), приложими по отношение на
нашия одит на финансовия отчет в България, като ние изпълнихме и нашите други етични
отговорности в съответствие с изискванията на ЗНФО и Кодекса на СМСЕС. Ние считаме, че
одиторските доказателства, получени от нас, са достатъчни и уместни, за да осигурят база за
нашето мнение.
Ключови одиторски въпроси
Ключови одиторски въпроси са тези въпроси, които съгласно нашата професионална
преценка са били с най-голяма значимост при одита на финансовия отчет за текущия период.
Таня Станева, д.е.с., регистриран одитор
Член на Института на дипломираните експерт-счетоводители в България
БУРГАС 8000, ул. Хаджи Димитър № 14
Е-mail: staneva.tanya.ts@gmail.com GSM: 0897 810 179
2
Тези въпроси са разгледани като част от нашия одит на финансовия отчет като цяло и
формирането на нашето мнение относно него, като ние не предоставяме отделно мнение
относно тези въпроси.
Оценка по справедлива стойност на инвестиционните имоти
Пояснение 13 от финансовия отчет
Ключов одиторски въпрос
Как този ключов одиторски въпрос беше
адресиран при проведения от нас одит
Оценяването по справедлива стойност на
инвестиционните имоти се счита за ключов
одиторски въпрос.
Оценяването на инвестиционните имоти на
дружеството изисква съществени
допускания и предположения от страна на
Ръководството и на независимия оценител.
Дружеството използва независим оценител
за определяне на справедливите стойности
на инвестиционните имотите.
Всяка неточност в използваните
предположения, които служат като база за
изготвяне на оценката е възможно да
доведе до съществени отклонения в отчета
за печалбите или загубите и другия
всеобхватен доход и в отчета за
финансовото състояние.
Оценката по справедлива стойност се
базира на наблюдавани цени на скорошни
пазарни сделки за подобни имоти,
коригирани за специфични фактори като
площ, местоположение и настоящо
използване.
По време на нашия одит, одиторските ни
процедури включиха:
1 .Адекватността и последователността на
счетоводната политика на дружеството във
връзка с отчитането и класификацията на
инвестиционните имоти.
2.Анализ на независимостта,
Обективността, компетентността и
квалификацията на независимия оценител.
3.Оценка и анализ на използваните методи
от независимия оценител.
4. Преглед за пълнота и адекватност на
оповестяванията във финансовия отчет на
Дружеството относно инвестиционните
имоти.
Друга информация, различна от финансовия отчет и одиторския доклад върху
него
Ръководството носи отговорност за другата информация. Другата информация се състои от
доклад за дейността, в т.ч. декларация за корпоративно управление, изготвени от
ръководството съгласно Закона за счетоводството, но не включва индивидуалния финансов
отчет и нашия одиторски доклад, върху него.
Таня Станева, д.е.с., регистриран одитор
Член на Института на дипломираните експерт-счетоводители в България
БУРГАС 8000, ул. Хаджи Димитър № 14
Е-mail: staneva.tanya.ts@gmail.com GSM: 0897 810 179
3
Нашето мнение относно индивидуалния финансов отчет не обхваща другата информация и
ние не изразяваме каквато и да е форма на заключение за сигурност относно нея, освен ако не
е изрично посочено в доклада ни и до степента, до която е посочено.
Във връзка с нашия одит на индивидуалния финансов отчет, нашата отговорност се състои в
това да прочетем другата информация и по този начин да преценим дали тази друга
информация е в съществено несъответствие с финансовия отчет или с нашите познания,
придобити по време на одита, или по друг начин изглежда да съдържа съществено
неправилно докладване.
В случай че на базата на работата, която сме извършили, ние достигнем до заключение, че е
налице съществено неправилно докладване в тази друга информация, от нас се изисква да
докладваме този факт.
Нямаме какво да докладваме в това отношение.
Отговорности на ръководството и лицата, натоварени с общо управление за
финансовия отчет
Ръководството носи отговорност за изготвянето и достоверното представяне на този
финансов отчет в съответствие с МСФО, приложими в ЕС и за такава система за вътрешен
контрол, каквато ръководството определя като необходима за осигуряване изготвянето на
финансови отчети, които не съдържат съществени неправилни отчитания, независимо дали
дължащи се на измама или грешка.
При изготвяне на финансовия отчет ръководството носи отговорност за оценяване
способността на Дружеството да продължи да функционира като действащо предприятие,
оповестявайки, когато това е приложимо, въпроси, свързани с предположението за действащо
предприятие и използвайки счетоводната база на основата на предположението за действащо
предприятие, освен ако ръководството не възнамерява да ликвидира Дружеството или да
преустанови дейността му, или ако ръководството на практика няма друга алтернатива, освен
да постъпи по този начин.
Лицата, натоварени с общо управление, носят отговорност за осъществяването на надзор над
процеса по финансово отчитане на Дружеството.
Отговорности на одитора за одита на финансовия отчет
Нашите цели са да получим разумна степен на сигурност относно това дали финансовият
отчет като цяло не съдържа съществени неправилни отчитания, независимо дали дължащи се
на измама или грешка, и да издадем одиторски доклад, който да включва нашето одиторско
мнение. Разумната степен на сигурност е висока степен на сигурност, но не е гаранция, че
одит, извършен в съответствие с МОС, винаги ще разкрива съществено неправилно отчитане,
когато такова съществува. Неправилни отчитания могат да възникнат в резултат на измама
или грешка и се считат за съществени, ако би могло разумно да се очаква, че те, самостоятелно
или като съвкупност, биха могли да окажат влияние върху икономическите решения на
потребителите, вземани въз основа на този финансов отчет.
Таня Станева, д.е.с., регистриран одитор
Член на Института на дипломираните експерт-счетоводители в България
БУРГАС 8000, ул. Хаджи Димитър № 14
Е-mail: staneva.tanya.ts@gmail.com GSM: 0897 810 179
4
Като част от одита в съответствие с МОС, ние използваме професионална преценка и
запазваме професионален скептицизъм по време на целия одит. Ние също така:
— идентифицираме и оценяваме рисковете от съществени неправилни отчитания във
финансовия отчет, независимо дали дължащи се на измама или грешка, разработваме и
изпълняваме одиторски процедури в отговор на тези рискове и получаваме одиторски
доказателства, които да са достатъчни и уместни, за да осигурят база за нашето мнение.
Рискът да не бъде разкрито съществено неправилно отчитане, което е резултат от измама,
е по-висок, отколкото риска от съществено неправилно отчитане, което е резултат от
грешка, тъй като измамата може да включва тайно споразумяване, фалшифициране,
преднамерени пропуски, изявления за въвеждане на одитора в заблуждение, както и
пренебрегване или заобикаляне на вътрешния контрол.
— получаваме разбиране за вътрешния контрол, имащ отношение към одита, за да
разработим одиторски процедури, които да са подходящи при конкретните обстоятелства,
но не с цел изразяване на мнение относно ефективността на вътрешния контрол на
Дружеството.
— оценяваме уместността на използваните счетоводни политики и разумността на
счетоводните приблизителни оценки и свързаните с тях оповестявания, направени от
ръководството.
— достигаме до заключение относно уместността на използване от страна на ръководството
на счетоводната база на основата на предположението за действащо предприятие и, на
базата на получените одиторски доказателства, относно това дали е налице съществена
несигурност, отнасяща се до събития или условия, които биха могли да породят
значителни съмнения относно способността на Дружеството да продължи да функционира
като действащо предприятие. Ако ние достигнем до заключение, че е налице съществена
несигурност, от нас се изисква да привлечем внимание в одиторския си доклад към
свързаните с тази несигурност оповестявания във финансовия отчет или в случай че тези
оповестявания са неадекватни, да модифицираме мнението си. Нашите заключения се
основават на одиторските доказателства, получени до датата на одиторския ни доклад.
Бъдещи събития или условия обаче могат да станат причина Дружеството да преустанови
функционирането си като действащо предприятие.
— оценяваме цялостното представяне, структура и съдържание на финансовия отчет,
включително оповестяванията, и дали финансовият отчет представя основополагащите за
него сделки и събития по начин, който постига достоверно представяне.
Ние комуникираме с лицата, натоварени с общо управление, наред с останалите въпроси,
планирания обхват и време на изпълнение на одита и съществените констатации от одита,
включително съществени недостатъци във вътрешния контрол, които идентифицираме по
време на извършвания от нас одит.
Ние предоставяме също така на лицата, натоварени с общо управление, изявление, че сме
изпълнили приложимите етични изисквания във връзка с независимостта и че ще
Таня Станева, д.е.с., регистриран одитор
Член на Института на дипломираните експерт-счетоводители в България
БУРГАС 8000, ул. Хаджи Димитър № 14
Е-mail: staneva.tanya.ts@gmail.com GSM: 0897 810 179
5
комуникираме с тях всички взаимоотношения и други въпроси, които биха могли разумно да
бъдат разглеждани като имащи отношение към независимостта ни, а когато е приложимо, и
предприетите действия за елиминиране на заплахите или приложените предпазни мерки.
Сред въпросите, комуникирани с лицата, натоварени с общо управление, ние определяме тези
въпроси, които са били с най-голяма значимост при одита на финансовия отчет за текущия
период и които следователно са ключови одиторски въпроси. Ние описваме тези въпроси в
нашия одиторски доклад, освен в случаите, в които закон или нормативна уредба
възпрепятства публичното оповестяване на информация за този въпрос или когато, в
изключително редки случаи, ние решим, че даден въпрос не следва да бъде комуникиран в
нашия доклад, тъй като би могло разумно да се очаква, че неблагоприятните последствия от
това действие биха надвишили ползите от гледна точка на обществения интерес от тази
комуникация.
Доклад във връзка с други законови и регулаторни изисквания
Допълнителни въпроси, които поставят за докладване Законът за счетоводството и
Законът за публичното предлагане на ценни книжа
В допълнение на нашите отговорности и докладване съгласно МОС, описани по-горе в раздела
„Друга информация, различна от финансовия отчет и одиторския доклад върху него“ по
отношение на индивидуалния доклад за дейността, декларацията за корпоративно
управление, ние изпълнихме и процедурите, добавени към изискваните по МОС, съгласно
„Указания относно нови и разширени одиторски доклади и комуникация от страна на
одитора" на професионалната организация на регистрираните одитори в България, Института
на дипломираните експерт-счетоводители (ИДЕС)“. Тези процедури касаят проверки за
наличието, както и проверки на формата и съдържанието на тази друга информация с цел да
ни подпомогнат във формиране на становище относно това дали другата информация
включва оповестяванията и докладванията, предвидени в Глава седма от Закона за
счетоводството и в Закона за публичното предлагане на ценни книжа, (чл. 100н, ал. 10 от
ЗППЦК във връзка с чл. 100н, ал. 8, т. 3 и 4 от ЗППЦК, както и чл. 100н, ал. 13 от ЗППЦК във
връзка с чл. 116в, ал. 1 от ЗППЦК), приложими в България.
Становище във връзка с чл. 37, ал. 6 от Закона за счетоводството
На базата на извършените процедури, нашето становище е, че:
а) Информацията, включена в доклада за дейността за финансовата година, за която е
изготвен финансовият отчет, съответства на финансовия отчет.
б) Докладът за дейността е изготвен в съответствие с изискванията на Глава седма от Закона
за счетоводството и на чл. 100(н), ал. 7 от Закона за публичното предлагане на ценни
книжа.
в) В декларацията за корпоративно управление за финансовата година, за която е изготвен
финансовият отчет, е представена изискваната съгласно Глава седма от Закона за
Таня Станева, д.е.с., регистриран одитор
Член на Института на дипломираните експерт-счетоводители в България
БУРГАС 8000, ул. Хаджи Димитър № 14
Е-mail: staneva.tanya.ts@gmail.com GSM: 0897 810 179
6
счетоводството и чл. 100 (н), ал. 8 от Закона за публичното предлагане на ценни книжа
информация.
Становище във връзка с чл. 100(н), ал. 10 във връзка с чл. 100 н, ал. 8, т. 3 и 4 от Закона за
публичното предлагане на ценни книжа
На база на извършените процедури и на придобитото познаване и разбиране на дейността на
предприятието и средата, в която то работи, по наше мнение, описанието на основните
характеристики на системите за вътрешен контрол и управление на риска на предприятието
във връзка с процеса на финансово отчитане, което е част от доклада за дейността) и
информацията по чл. 10, параграф 1, букви "в", "г", "е", "з" и "и" от Директива 2004/25/ЕО на
Европейския парламент и на Съвета от 21 април 2004 година относно предложенията за
поглъщане, не съдържат случаи на съществено неправилно докладване.
Допълнително докладване относно одита на финансовия отчет във връзка с чл.
100(н), ал. 4, т. 3 от Закона за публичното предлагане на ценни книжа
Изявление във връзка с чл. 100(н), ал. 4, т. 3, б. „б“ от Закона за публичното предлагане на ценни
книжа
Информация относно сделките със свързани лица е оповестена в Приложение т.26 към
финансовия отчет. На база на извършените от нас одиторски процедури върху сделките със
свързани лица като част от нашия одит на финансовия отчет като цяло, не са ни станали
известни факти, обстоятелства или друга информация, на база на които да направим
заключение, че сделките със свързани лица не са оповестени в приложения финансов отчет за
годината, завършваща на 31 декември 2021 г., във всички съществени аспекти, в съответствие
с изискванията на МСС 24 „Оповестяване на свързани лица“. Резултатите от нашите одиторски
процедури върху сделките със свързани лица са разгледани от нас в контекста на
формирането на нашето мнение относно финансовия отчет като цяло, а не с цел изразяване на
отделно мнение върху сделките със свързани лица.
Изявление във връзка с чл. 100(н), ал. 4, т. 3, б. „в” от Закона за публичното предлагане на ценни
книжа
Нашите отговорности за одит на финансовия отчет като цяло, описани в раздела на нашия
доклад „Отговорности на одитора за одита на финансовия отчет“, включват оценяване дали
финансовият отчет представя съществените сделки и събития по начин, който постига
достоверно представяне. На база на извършените от нас одиторски процедури върху
съществените сделки, основополагащи за финансовия отчет за годината, завършваща на 31
декември 2021 г., не са ни станали известни факти, обстоятелства или друга информация, на
база на които да направим заключение, че са налице случаи на съществено недостоверно
представяне и оповестяване в съответствие с приложимите изисквания на МСФО, приети от
Европейския съюз. Резултатите от нашите одиторски процедури върху съществените за
финансовия отчет сделки и събития на Дружеството са разгледани от нас в контекста на
Таня Станева, д.е.с., регистриран одитор
Член на Института на дипломираните експерт-счетоводители в България
БУРГАС 8000, ул. Хаджи Димитър № 14
Е-mail: staneva.tanya.ts@gmail.com GSM: 0897 810 179
7
формирането на нашето мнение относно финансовия отчет като цяло, а не с цел изразяване на
отделно мнение върху тези съществени сделки.
Докладване за съответствие на електронния формат на финансовия отчет,
включен в годишния финансов отчет за дейността по чл. 100н, ал.4 от ЗППЦК с
изискванията на Регламента за ЕЕЕФ
В допълнение на нашите отговорности и докладване съгласно МОС, описани по-горе в раздела
„Отговорности на одитора за одита на финансовия отчет“, ние изпълнихме процедурите,
съгласно „Указания относно изразяване на одиторско мнение във връзка с прилагането на
единния европейски електронен формат (ЕЕЕФ) за финансовите отчети на дружества, чиито
ценни книжа са допуснати за търгуване на регулиран пазар в Европейския съюз (ЕС)" на
професионалната организация на регистрираните одитори в България, Института на
дипломираните експерт-счетоводители (ИДЕС)“. Тези процедури касаят проверка на форма́ та
и дали четимата от човек част на този електронен формат съответства на одитирания
финансов отчет и изразяване на становище по отношение на съответствието на електронния
формат на финансовия отчет на Дружеството за годината, завършваща на 31 декември 2021
година, приложен в електронния файл 8945007RGHYNOHG03510-20211231-BG-SEP.xhtml, с
изискванията на Делегиран Регламент (ЕС) 2019/815 на Комисията от 17 декември 2018 г. за
допълнение на Директива 2004/109/ЕО на Европейския парламент и на Съвета чрез
регулаторни технически стандарти за определянето на единния електронен формат за
отчитане („Регламент за ЕЕЕФ“). Въз основа на тези изисквания, електронният формат на
финансовия отчет, включен в годишния отчет за дейността по чл. 100н, ал. 4 от ЗППЦК, трябва
да бъде представен в XHTML формат.
Ръководството на Дружеството е отговорно за прилагането на изискванията на Регламента за
ЕЕЕФ при изготвяне на електронния формат на финансовия отчет в XHTML.
Нашето становище е само по отношение на електронния формат на финансовия отчет,
приложен в електронния файл 8945007RGHYNOHG03510-20211231-BG-SEP.xhtml и не обхваща
другата информация, включена в годишния финансов отчет за дейността по чл. 100н, ал. 4 от
ЗППЦК.
На базата на извършените процедури, нашето мнение е, че електронният формат на
финансовия отчет на Дружеството за годината, завършваща на 31 декември 2021 година,
съдържащ се в приложения електронен файл, е изготвен във всички съществени аспекти в
съответствие с изискванията на Регламента за ЕЕЕФ.
Докладване съгласно чл. 10 от Регламент (ЕС) № 537/2014 във връзка с
изискванията на чл. 59 от Закона за независимия финансов одит
Съгласно изискванията на Закона за независимия финансов одит във връзка с чл. 10 от
Регламент (ЕС) № 537/2014, ние докладваме допълнително и изложената по-долу
информация.
Таня Станева, д.е.с., регистриран одитор
Член на Института на дипломираните експерт-счетоводители в България
БУРГАС 8000, ул. Хаджи Димитър № 14
Е-mail: staneva.tanya.ts@gmail.com GSM: 0897 810 179
8
— Таня Димитрова Станева № 810 е назначена за задължителен одитор на финансовия отчет
за годината, завършваща на 31 декември 2021 г. на СУПЕР БОРОВЕЦ ПРОПЪРТИ ФОНД
АДСИЦ („Дружеството“) от общото събрание на акционерите, проведено на 21.06.2021, за
период от една година.
— Одитът на финансовия отчет за годината, завършваща на 31 декември 2021 г. на
Дружеството представлява втора година на ангажимент за задължителен одит на това
предприятие, извършен от нас.
— Потвърждаваме, че изразеното от нас одиторско мнение е в съответствие с допълнителния
доклад, представен на одитния комитет на Дружеството, съгласно изискванията на чл. 60
от Закона за независимия финансов одит.
— Потвърждаваме, че не сме предоставяли посочените в чл. 64 от Закона за независимия
финансов одит забранени услуги извън одита.
— Потвърждаваме, че при извършването на одита сме запазили своята независимост спрямо
Дружеството.
— За периода, за който се отнася извършеният от нас задължителен одит, освен одита, ние не
сме предоставили други услуги на Дружеството.
Таня Станева, д.е.с.
регистриран одитор
29.03.2022
Бургас
Tanya Dimitrova
Staneva
Digitally signed by Tanya Dimitrova Staneva
DN: email=tania_m_bg@mail.bg, cn=Tanya
Dimitrova Staneva,
serialNumber=PNOBG-8208010455,
givenName=Tanya, sn=Staneva, l=Burgas,
c=BG
Date: 2022.03.29 18:19:06 +03'00'
1
ДО
Акционерите на „СУПЕР БОРОВЕЦ ПРОПЪРТИ ФОНД“ АДСИЦ
ДЕКЛАРАЦИЯ
по чл. 100н, ал. 4, т. 3 от
Закона за публичното предлагане на ценни книжа
Долуподписаната:
Таня Станева, в качеството ми на регистриран одитор (с per. №0810 от регистъра при
ИДЕС по чл. 20 от Закона за независимия финансов одит), декларираме, че
Бях ангажирана да извърша задължителен финансов одит на индивидуалния финансовия
отчет на „СУПЕР БОРОВЕЦ ПРОПЪРТИ ФОНД“ АДСИЦ за 2021 г., съставен съгласно
Международните стандарти за финансово отчитане, приети от ЕС, общоприето наименование на
счетоводната база, дефинирана в т. 8 на ДР на Закона за счетоводството под наименование
„Международни счетоводни стандарти”. В резултат на нашия одит ние издадохме одиторски доклад от
29.03.2022 г.
С настоящото УДОСТОВЕРЯВАМ, ЧЕ както е докладвано в издадения от нас
одиторски доклад относно индивидуалния финансов отчет на „СУПЕР БОРОВЕЦ
ПРОПЪРТИ ФОНД“ АДСИЦ за 2021 година, издаден на 29.03.2022 година:
1. Чл. 100н, ал. 4, т. 3, буква „а” Одиторско мнение: По наше мнение, приложеният
индивидуален финансов отчет представя достоверно, във всички съществени аспекти,
финансовото състояние на Дружеството към 31 декември 2021 г. и неговите финансови
резултати от дейността и паричните му потоци за годината, завършваща на тази дата, в
съответствие с Международните стандарти за финансово отчитане (МСФО), приети от
Европейския съюз (ЕС) (стр. 1 от одиторския доклад);
2. Чл. 100н, ал. 4, т. 3, буква „б” Информация, отнасяща се до сделките на
„СУПЕР БОРОВЕЦ ПРОПЪРТИ ФОНД“ АДСИЦ със свързани лица.
Информация относно сделките със свързани лица е надлежно оповестена в раздел
Бележки към финансовите отчети точка 26 към индивидуалния финансов отчет. На база
на извършените от нас одиторски процедури върху сделките със свързани лица, като
част от нашия одит на индивидуалния финансов отчет като цяло, не са ни станали
известни факти, обстоятелства или друга информация, на база на които да направим
заключение, че сделките със свързани лица не са оповестени в приложения
индивидуален финансов отчет за годината, завършваща на 31 декември 2021 г., във
всички съществени аспекти, в съответствие с изискванията на МСС 26 Оповестяване на
свързани лица. Резултатите от нашите одиторски процедури върху сделките със свързани
лица са разгледани от нас в контекста на формирането на нашето мнение относно
индивидуалния финансов отчет като цяло, а не с цел изразяване на отделно мнение върху
сделките със свързани лица (стр. 6 от одиторския доклад).
3. Чл. 100н, ал. 4, т. 3, буква „в” Информация, отнасяща се до съществените
сделки. Нашите отговорности за одит на индивидуалния финансов отчет като цяло,
описани в раздела на нашия доклад „Отговорности на одитора за одита на
индивидуалния финансов отчет“, включват оценяване дали индивидуалния финансов
отчет представя съществените сделки и събития по начин, който постига достоверно
представяне. На база на извършените от нас одиторски процедури върху съществените
сделки, основополагащи за индивидуалния финансов отчет за годината, завършваща на
31 декември 2021 г., не са ни станали известни факти, обстоятелства или друга
информация, на база на които да направим заключение, че са налице случаи на
съществено недостоверно представяне и оповестяване в съответствие с приложимите
2
изисквания на МСФО, приети от Европейския съюз. Резултатите от нашите одиторски
процедури върху съществените за индивидуалния финансов отчет сделки и събития на
Дружеството са разгледани от нас в контекста на формирането на нашето мнение
относно индивидуалния финансов отчет като цяло, а не с цел изразяване на отделно
мнение върху тези съществени сделки (стр. 6 от одиторския доклад).
Удостоверяванията, направени с настоящата декларация, следва да се разглеждат
единствено и само в контекста на издадения от нас одиторски доклад в резултат на
извършения независим финансов одит на индивидуалния финансов отчет на „СУПЕР
БОРОВЕЦ ПРОПЪРТИ ФОНД“ АДСИЦ за отчетния период, завършващ на 31 декември 2021
г., с дата 29.03.2022г. Настоящата декларация е предназначена единствено за посочения по-
горе адресат и е изготвена единствено и само в изпълнение на изискванията, които са
поставени с чл. 100н, ал. 4, т. 3 от Закона за публичното предлагане на ценни книжа (ЗППЦК)
и не следва да се приема като заместваща нашите заключения, съдържащи се в издадения от
нас одиторски доклад от 29.03.2022г. по отношение на въпросите, обхванати от чл. 100н, т.
3 от ЗППЦК.
Таня Станева, д.е.с.
регистриран одитор
29.03.2022
Бургас
Tanya Dimitrova
Staneva
Digitally signed by Tanya Dimitrova Staneva
DN: email=tania_m_bg@mail.bg, cn=Tanya
Dimitrova Staneva,
serialNumber=PNOBG-8208010455,
givenName=Tanya, sn=Staneva, l=Burgas, c=BG
Date: 2022.03.29 18:19:37 +03'00'